Eelnõu

NARVA LINNAVOLIKOGU

O T S U S

Narvas

Projekti „Spordivaheaeg Eestis” omafinantseeringu kinnitamine 
Otsus võetakse vastu kohaliku omavalitsuse korralduse seaduse § 22 lõike 1 punkti 8 alusel
1. ASJAOLUD JA MENETLUSE KÄIK
Narva Linnavalitsuse Kultuuriosakond koostöös Narva linna spordiorganisatsioonidega töötavad välja projekti „Spordivaheaeg Eestis” selle edasiseks esitamiseks EAS-i programmi „Rahvusvaheliste ürituste ja konverentside toetamine” rahastamise saamiseks.
Projekt näeb ette „Spordivaheaeg Eestis” korraldamist, sh spordivõistluste korraldamist, spordiasutustega tutvumist ja muud sporditegevust ning reklaamikampaania korraldamist.
Ürituse toimumisaeg on jaanuar 2012.
Projekti otsesed eesmärgid:

1. tõsta Narva linna tuntust välismaades;
2. tõsta Narva linna mainet;
3. tõsta Narva linna väliskülastajate arvu ja pikendada nende viibimisaega linnas;
4. pikendada turismiettevõtete turismihooaega.
Eeldatav mõju:
Turismihooaja pikenemine, majutusettevõtete täituvuse suurenemine ja muude turismiettevõtete käibe kasv madalhooajal.

Projekt kestab 14 kuud (aprill 2011 – mai 2012). 
Projekti kogumaksumus on kuni 74 776,63 eurot (1 170 000 krooni), millest Narva linna omafinantseering moodustab kuni 24 925,54 eurot (390 000 krooni).
Narva Linnavolikogu otsusega on vaja kinnitada projekti omafinantseering.
2. ÕIGUSLIKUD ALUSED

Narva Linnavolikogul on õigus vastavalt kohaliku omavalitsuse korralduse seaduse § 22 lõike 1 punktile 8 vastu võtta laene ja teisi varalisi kohustusi.

3. OTSUS

3.1 Kinnitada projekti „Spordivaheaeg Eestis” omafinantseering summas 24 925,54 eurot (390 000 krooni).
3.2 Projekti positiivse rahastamisotsuse korral Narva Linnavalitsusel näha ette linna 2011. aasta eelarve eelnõus omafinantseerimise tagamiseks vahendid omafinantseeringu katteks summas 24 925,54 eurot (390 000 krooni).
4. RAKENDUSSÄTTED
4.1 Otsus jõustub teatavakstegemisest.
4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

Narva Linnavolikogu otsuse „Projekti „Spordivaheaeg Eestis” 

omafinantseeringu kinnitamine“ eelnõu esitamine
Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse Kultuuriosakonna juhatajat Viktoria Lutust antud küsimust ette kandma Narva Linnavolikogu istungil.

